IN FELICEM MEMORIAM ELIZABETHS. 379 



fuit. Tentata paulisper, circa decimum regni sui 

 annum, in partibus borealibus rerum commotio, sed 

 statim sopita et exstincta est. Reliqui anni interna 

 pace, eaque secura atque alta, floruere. Pacem 

 autem florentissimam judico, duabus de causis ; quae 

 ad meritum pacis nihil faciunt, ad gloriam maxime : 

 una, quod vicinorum calamitatibus, veluti flammis 

 lucentibus, magis fiebat conspicua et illustrata ; al- 

 tera, quod commodis pacis armorum honor non de- 

 fuit ; cum celebritatem nominis Anglici in armis et 

 re militari per multa decora non solum retineret, 

 sed etiam augeret. Nam et auxilia in Belgium, 

 Galliam, et Scotiam missa ; et navales expeditiones 

 susceptae in Indias ; atque ex illis nonnullae per 

 universi globi terrarum ambitum fact & , et classes 

 in Lusitaniam, et ad oras Hispaniaa infestandas sub- 

 missas ; et rebelles in Hibernia sa3pius concisi et 

 domiti. nihil aut de virtute bellica gentis nostrae 

 remitti, aut de ejusdem fama et honore deperire, 

 sinebant. 



Aderat etiam glorias meritum, quod et regibus 

 vicinis tempestivis ab ipsa auxiliis regnum conserva- 

 tum sit ; et populis supplicibus, pessimo principum 

 consilio, ministrorum suorum crudelitati, et plebis 

 furori, et omni lanienae et vastitati relictis et fere 

 devotis, levamentum malorum datum est ; per quod 

 res eorum adhuc stetere. Nee minus consiliis, quam 

 auxiliis, benefica et salutaris princeps fuit : ut quae 

 regem Hispaniarum toties de lenienda in subditos 

 suos in Belgio ira, et illis suo imperio sub tolerabili 

 aliqua conditione restituendis, interpellavit : et reges 



